Shalom!
Tere tulemast vaatama saadet "Avastades Piiblit - Baruch Korman",
mille tuum on seotud mõttega "Sa pead armastama Iisraeli!"
Loodetavasti olete meiega selle pooltunni,
kus dr. Baruch, tõlgendab oma õpetustes Piiblit.
Dr. Baruch on vanemõppejõud Iisraeli Zera Avrahami Instituudis.
Kuigi kõik sealsed kursused on heebreakeelsed,
õpetab dr. Baruch siinses saates inglise keeles.
Saamaks rohkem me töö kohta teada,
külastage me kodulehekülge: www.loveisrael.org
Nüüd aga dr. Baruch ja tänane piiblitund.
Kui tahaksite olla targad,
oleksite ka prohvetlikult uudishimulikud.
Mida ma selle all silmas pean?
Seda, et tahaksite teada, mida prohvetite sõnad tähendavad.
Piiblis on öeldud,
et keegi ei tea tundi ega päeva (mil Jeesus tuleb),
aga te võite tunda selle aja ära üldisemas mõttes.
Nii tahan, et näeksite,
kuidas Ilmutuse raamat toob esile erinevad ajad ja etapid
kõige eesootava kohta.
Üks asi, mida me teame, on see, et Taaniel,
kes on võti lõpuaegade mõistmiseks,
räägib 70 nädalast
ja kõige olulisem sellest ajast on 70. nädal
ehk viimased 7 aastat.
Olles uurinud Ilmutuse raamatut siia maani, kus hetkel oleme,
oleme me võtnud läbi
esimese poole sellest 70'ndast nädalast
ja veidi veel peale.
Miks ma seda ütlen?
Taanieli sõnul on üks väga oluline sündmus see,
kui tõuseb esile hävituse koletis.
See sünnib keset nädalat.
Üks asi, mis annab meile ilma vähimagi kahtluseta sellest teada,
on see, et Taanieli viimased 7 aastat algavad toimiva templi olemasoluga.
Kuid keset seda aega ehk u 3,5 aasta peal,
me näeme, kuidas antikristus läheb kõige pühamasse paika
ja ei kuuluta end ainuüksi messiaks, aga ka jumalaks.
Oleme juba näinud, et võlts-messias
saab tegema erinevaid asju, et meelitada juute
kuuletuma talle ja võtma ta vastu.
Kuid juudid ei tee seda.
Mis aga siis juhtub, kui juudid hülgavad ta?
Kaks asja.
Keegi ei tea küll, millal,
aga üsna peagi peale seda toimub usklike ülesvõtmine.
Sellest on juttu Ilmutuse 7:9-10.
Peale seda ülesvõtmist aga tuleb nö Jaakobi hädaaeg.
Oleme juba näinud teatud viiteid sellele
ja nüüd näeme seda veelgi selgemini,
mistõttu avagem oma Piiblid Ilmutuse 11. peatüki juurest.
Las ma öelda midagi.
Selle 11. peatüki mõistmine on nii oluline, et mõista lõpuaegu.
Selleks, et me mõistaks, oleks ustavad
ja reageeriks Jumala tõele.
Ilmutuse 11. ptk. tegeleb siis teise osaga Taanieli nädalast
ehk siis viimase 3,5 aastaga.
Nagu varem juba öeldud - meid usklikena enam pole siis siin.
Kuid meil on siiski oluline seda mõista,
et jagada seda teistega ja õpetada neid.
Vaatame siis Ilmutuse 11:1.
Johannes kirjutab siin: "Mulle anti varda sarnane pilliroog"
See pilliroog oli kui mõõdupuu.
Jumal tahab, et me mõistaks kõige toimuva mõõte.
"Mulle anti varda sarnane pilliroog
ja öeldi: Tõuse ja mõõda ära Jumala tempel.."
Pange nüüd hoolega tähele!
Uues Testamendis, mis kirjutati algselt kreeka keeles,
on templi jaoks kaks sõna.
Esimene on "ieron", mis tähendab kogu templi ala.
Teine on "naos", mis on seotud pühamuga
ehk püha paigaga.
Siin, Ilmutuse 11. ptk.'s, on algselt juttu "naosest",
mis viitab pühale paigale, kus oli altar, kõige püham paik
ja ka altari õu.
Nii et see on see, millest siin räägitakse.
Vaatame uuesti.
Tõuse ja mõõda ära Jumala tempel ja altar
ning need, kes seal kummardavad!
Väljaspool templit olev õu jäta välja ning ära mõõda seda,
sest see on antud paganaile"
Me näeme siin,
et Jeruusalemmas saab olema teatud sorti lõhenemine.
See on seotud püha paigaga, kuhu tempel saab uuesti rajatud
ja paikadega väljaspool seda püha paika.
Siin on öeldud, et viimane antakse paganaile ehk erinevatele rahvastele.
Tahan siinkohal vägagi rõhutada,
et Uue Testamendi kohaselt ei tee Jumal inimestel vahet.
Ta armastab kõiki ühe palju.
Ta armastab juuti sama palju kui araablast
ja araablast sama palju kui kedagi Skandinaaviast.
Ei mingit vahet.
Jumal armastab kõiki võrdselt.
Samas aga on tal erinevatele inimestele
erinevad kutsumised.
Uues Testamendis aga,
puutudes kokku nimetusega "paganad" või "rahvad",
käib jutt neist, kel pole lepingulist suhet Jumalaga
ja see on just see,
kuidas peame ka nägema Ilmutuse 11 mainitut.
Nii et siin käib jutt neist, kes ülistavad templis
ja siis rahvastest, kes ei usu Jumala lepingulistesse tõotustesse;
kes ei usu Iisraeli Jumalasse.
Kes seal sel hetkel juhib kõike?
Antikristus.
Meil on oluline mõista, milline on antikristuse usund.
Kuigi islam pärineb otse põrgust,
kätkemata endas mingit lunastust ega tõde,
peame me siiski mõistma, et islam ei ole antikristuse usund.
Antikristuse ajal saab vohama usundite paljusus stiilis:
"Tee, mida tahad!
Mõtle ja usu, mida tahad,
sest kõik usundid ja jumalad on head ja kõigis neis peitub pääste."
Kuid seegi on vale.
Kuid see on just see, mida antikristus kaasa toob,
püüdes koondada kõik inimesed oma juhtimise alla.
See mingi hetk küll muutub, aga see on see, mida ta teeb.
Vaatame endiselt Ilmutuse 11:2 - mida need paganad teevad?
"...nad tallavad püha linna nelikümmend kaks kuud."
Millised 42 kuud?
Viimased 42 kuud.
See kõik toimub peale hävituse koletise esiletulekut
ja usklike ülesvõtmist.
Me saame nägema,
kuidas Jeruusalemm langeb rünnaku alla
ja seda erinevate rahvaste poolt.
Seda kõike juhib aga antikristus,
kes põlgab kõige täiega juute, Jaakobi poegi.
Miks?
Sest nad ei võta teda vastu.
Tahan, et näeksite,
mis nende viimase 42 kuu jooksul toimub.
42 kuud = 3,5 aastat ehk 1260 päeva.
Jätke see meelde - 1260 päeva.
Ilmutuse 11:3 räägib nüüd Jumal:
"Ja ma annan oma kahele tunnistajale"
See on nüüd väga oluline.
Taanieli 70. nädala teises pooles ehk viimase 42 kuu jooksul
määrab Jumal kaks tunnistajat,
kes 3. salmi kohaselt ennustavad tuhat kakssada kuuskümmend päeva.
Ehk see sama 42-kuuline periood.
Nad aga on riietatud kotiriidesse.
Miks?
Piibellikult rääkides viitab kotiriie meeleparandusele.
Mida me siis siiani teame?
Me teame, et need kaks tunnistajat hakkavad prohveteerima
ja mida enamus prohveteeringuid teeb?
Need toovad esile meeleparanduse.
Seetõttu ongi tänapäeval nii ohtlik,
et suurem hulk kogudusi ei ole prohvetlikult tundlikud
ehk siis - nad ei uuri ega õpi tundma Piibli prohvetlikke ettekuulutusi.
Me näeme Ilmutuse 19. peatükini jõudes
ja ma ütlen seda tihti,
et prohvetlik vaim
toob esile tunnistuse Jeesuse loomuse ja omaduste kohta.
Kui eirate prohvetlikku sõna,
ei kasva ega küpse te vaimulikult
selle tasandini, kuhu Jumal tahab, et kasvaksite
ja nii ei anna ka te elu edasi sellist tunnistust nagu peaks.
Ilmutuse 11:3:
"Ja ma annan oma kahele tunnistajale meelevalla ennustada
kotiriidesse rõivastatult
tuhat kakssada kuuskümmend päeva.
Need tunnistajad on need kaks õlipuud ja kaks lambijalga,
mis seisavad ilmamaa Issanda ees."
Taaskord, kui tunnete prohvetlikke kuulutusi,
siis kuulete ja mõistate hetkega,
et need kaks lambijalga ja kaks õlipuud
viitavad sellele, millest on juttu Sakarja 4. ptk.'s.
Ehk siis, Johannes kasutab siin taas Vana Testamendi prohvetlusi
aitamaks meil paremini mõista.
Las ma öelda hästi lühidalt,
et see on seotud Jumala Sõna võidmisega.
Ehk teisisõnu me näeme,
et meeleparandus on reaalsus vaid siis
kui Jumala võitud Sõna on saanud ilmsiks.
Nii me näeme ikka ja jälle, kui oluline on Jumala Sõna.
Selle peale, mida Johannes siin esile toob -
vaid siis, kui meil on üldinegi arusaam Piiblist,
saame me parandada meelt, teenida Jumalat
ja mõista, mis Tal on plaanis ning kuidas Ta tegutseb.
See on see, millest see kirjalõik räägib.
Läheme edasi Ilmutuse 11:5,
kus me näeme, et neil kahel tunnistajal on võitud vägi
Nad räägivad...
Kaua räägivad?
Nii kaua, kui Jumal tahab ehk 1260 päeva.
Millest nad räägivad?
Meeleparandusest.
Isegi tänapäeva kogudus
ei taha kuulda sõnumit meeleparandusest.
Arvate siis, et maailm tahab või? Ei taha.
Aga see on see, millest nad räägivad.
Ilmutuse 11:5: "Kui keegi tahab neile kurja teha"
ja seda tahetakse, soovides neid tappa,
"...siis tuleb nende suust tuli välja"
Mulle nii meeldib see.
Siin nad on ja kus nad kuulutavad?
Pühas Jeruusalemmas.
Kuid sel ajal nähakse Jeruusalemma hoopis teises valguses.
Nii et nad prohveteerivad Jeruusalemmas,
rahvad tõusevad nende vastu, sest nad ei taha seda kuulda
ja kui nad püüavad neid tappa, siis mis juhtub?
"...siis tuleb nende suust tuli välja ning sööb ära nende vaenlased."
See on oluline, sest see ütleb meile,
et need, kes on prohvetliku kuulutuse vastu,
on Jumala vaenlased.
Need, kes ei usu Pühakirja ilmutusi,
muudavad iseendid aldiks Jumala kohtumõistmise suhtes.
"Kui keegi tahab neile kurja teha,
siis tuleb nende suust tuli välja ning sööb ära nende vaenlased,
ning kui keegi peaks tahtma neile kurja teha,
siis peab too nõnda tapetama.
Neil on meelevald" teha midagi.
See siin on üks paras vaidluste koht.
Inimestele meeldib uurida asju
ja järeldada siis midagi, mida Jumal pole ilmutanud.
Usun, et meil oleks palju targem tegeleda asjadega,
mida Jumal on juba ilmutanud.
Siinkohal aga üks teema, mille kohta tean, et küsitakse.
Kes on need kaks tunnistajat?
Nagu öeldud - me ei tea.
Aga Jumal toob esile mõned nende huvitavad omadused.
Kuidas ma seda tean?
Vaatame uuesti Ilmutuse 11:6:
"Neil on meelevald lukustada taevas,
et nende ennustamise päevil ei sajaks vihma"
Mõtleme hetkeks.
Üheks häirivaks faktoriks Ilmutuse raamatu mõistmisel
on juutide piibel ehk Vana Testament.
Kas meile meenub keegi, kes sulgenuks taeva 3,5 aastaks?
Vastus on "jah".
Selleks oli Eelija.
Kas ma väidan, et Eelija on üks neist kahest tunnistajast?
Seda ei saa õpetuslikult väita, kuigi Piiblis on öeldud,
et enne, kui Jeesus tuleb teist korda ja Jumalariik saab rajatud,
tuleb Eelija.
Nii et see võib viidata sellele, et üks neist tunnistajatest on Eelija,
aga sellest ei saa õpetust teha,
sest ma ei saa väita midagi enamat, kui mida Piibel väidab.
"...ning neil on meelevald vete üle, et muuta neid vereks."
Kellel oli Vanas Testamendis vägi muuta vesi vereks?
Moosesel.
Ja jälle, kui vaadata Vana Testamendi kõige viimast prohveteeringut -
jutt käib siis Malaki kirjast,
siis Jumal ütleb seal kahte asja.
Esiteks: pidage meeles Moosest.
Teiseks aga räägib Ta Eelija saatmisest
enne oma suurt vihapäeva.
Peatume siin hetkeks.
Kuni praeguse hetkeni Ilmutuse raamatus
pole Jumala viha veel langenud.
Oleme näinud Jumala kohtumõistmist ja erinevaid nuhtlusi,
aga mitte veel Tema kõike neelavat viha.
See on alles tulekul.
Mäletate, me oleme rääkinud seitsmest pitserist, seitsmest pasunast
ja veel on tulekul seitse raevukaussi.
Need raevukausid on need,
mille kaudu Jumal valab välja oma kõike neelava viha.
Seda siis viimseil päevil.
Nii et me näeme siin,
kuidas neil kahel tunnistajal on vägi peatada taevad, et ei sajaks.
Vihm võrdub õnnistustega ehk Jumal ei õnnista maad sel ajal
tänu ebajumalate kummardamisele
ja antikristuse valitsemisele üle maailma.
Ühtlasi muutub ka vesi vereks, mis sümboliseerib midagi.
Vee muutumine vereks toimus Egiptuses
ja oli üheks nuhtlustest, mis eelnes juutide lahkumisele Egiptusest.
Nende lahkumine Egiptusest oli kui üks lunastuse viise.
Tegu oli paasapühaga,
kus Jeesus suri, et õpetada meile, et Tema on Lunastaja.
Taaskord Ilmutuse 11:6:
"...ning neil on meelevald vete üle, et muuta neid vereks
ning lüüa ilmamaad igasuguse nuhtlusega
nii sageli, kui nad vaid tahavad."
Nii et neil on palju võimu.
"Kui nad on lõpetanud tunnistamise"
Tahan, et näeksite siin järgmist.
Kui kaua nad tunnistavad?
Nii kaua, kui vaja.
Me teame, et see on 42 kuud ehk 1260 päeva ehk 3,5 aastat.
Nad on võitud Jumala poolt ja täis väge.
Kes iganes tahab neile kahju teha,
nad lihtsalt avavad oma suu ja tuli tuleb sealt välja,
neelates nende vaenlased.
Nad viivad täielikult täide oma aja
ehk rahva meeleparandusele kutsumise.
Ja mis siis juhtub? Vaatame 7. salmi.
"Kui nad on lõpetanud tunnistamise,
siis hakkab metsaline, kes tuleb üles sügavusest,
nendega sõda pidama ja võidab nad ära ning tapab nad."
See tundub peaaegu kui vale asjana.
Nad on ju Jumala ustavad tunnistajad.
Miks Ta siis laseb neil surra?
Väga lihtne - et õpetada meile, et surm ei tähenda meie lõppu.
Kui me sureme sõnakuulelikkuses ja teenides Jumalat,
on meil siiski lootust.
Lootust elada Jumala kuningriigis.
Ja erakordne Piibli tõde, mis räägib Jumala kuningriigist,
on seotud ülestõusmisega.
Veelgi enam Jeesuse ülestõusmisega.
Tema on uudsevili ja kes meie oleme?
Ülejäänud saak, kes saab samuti kogema ülestõusmist,
mis viib meid Jumalariiki.
Seega see, mis siin juhtub, on kui kujundpilt me jaoks.
Metsaline, kes tõuseb üles sügavusest,
võidab ja tapab need tunnistajad
"ning nende korjused lebavad suure linna tänavail,
mida hüütakse vaimulikul viisil Soodomaks ja Egiptuseks"
Me teame, et Egiptus ja Soodoma pole head paigad.
Peame mõistma siin, mida Piibel püüab meile öelda.
Kuuldes nime Soodoma,
mõtleme kohe millelegi, millelegi ebapühale;
tegelikult lausa ebamoraalsusele
ja selle keskelt esile tõusvale homoseksuaalsusele.
Seetõttu ei usu ma ka, et see oleks juhus...
Jah, see pole ehk poliitiliselt korrektne,
kuigi me ei peagi olema poliitiliselt korrektsed,
vaid vaimulikus mõttes sõnakuulelikud.
Jumal vihkab igasugust pattu,
aga Ta ütleb, et homoseksuaalsus on jäle Ta jaoks.
Nii ei saa me ka tõlgendada Piiblit ühelgi muul moel.
Nii oli see ka suur jõledus,
kui USA ülemkohus andis loa samasooliste abielude sõlmimiseks
ja Valge Maja fassaadile kuvati selle auks vikerkaare värvid.
Tegu oli poliitilise sammuga,
mis peegeldab selgelt USA juhtide ebamoraalsust, jumalatust ja viha
Jumala asjade suhtes.
See teeb mulle tohutult haiget, aga nii on.
See ei peaks meid küll üllatama, sest Jumal ise ütles,
et kõik maailma rahvad pöörduvad Tema ja Iisraeli vastu.
Nii me ka näeme, kuidas nii USA kui paljud teisedki rahvad
on pöördunud väga tugevalt Iisraeli vastu.
Seda lausa selliselt,
et kui Iisraeli peaminister viimati ÜRO's kõneles,
siis nagu mulle on räägitud -
70% ÜRO delegaatidest tõusis püsti ja kõndis minema.
Ta aga tahtis rääkida Lähis-Ida seisukohast lähtuvalt.
Rääkida Iraanist, mis täna mängib üht olulisemat rolli maailmas.
Seda nii vaimses kui maises mõttes.
Miks ma nii ütlen?
Sest tahan, et näeksite, et piibellikult ja prohvetlikult
mängib Iraan lõpuaegadel väga olulist rolli.
Nii et peaksime olema teadlikud sellest.
Ilmutuse 11:8: "Ning nende korjused lebavad suure linna tänavail,
mida hüütakse vaimulikul viisil Soodomaks ja Egiptuseks"
Egiptus võrdub maailmaga
ehk siis Egiptus ehk maailm ja Soodoma käivad käsikäes.
"...kus löödi risti ka nende Issand."
Nii et me räägime siin Jeruusalemmast
ja sellest, kuidas sellest saab kui Jumala rindejoon.
Miks?
Kes hakkab seal valitsema?
Antikristus, kes õhutab takka usundite paljususele.
"Uskuge ja tehke, mida ignes soovite,
sest kõik, mida teete, on püha nagunii."
See on see, mida maailm õpetab.
Ilmutuse 11:9: "Inimesed rahvaste ja suguharude ja keelte
ja paganahõimude seast näevad nende korjuseid kolm ja pool päeva
ega lase nende korjuseid panna hauda."
Miks see siin oluline on?
Sest kui sa ei lase kedagi matta, siis sa häbistad sellega seda inimest.
Nii püüab Piibel meile öelda,
et maailm kogeb täielikku põlgust nende kahe tunnistaja suhtes.
Tunnistajate, kes kuulutavad Jumala tõde.
See omakorda aga näitab meile,
kui kaugele see maailm kaugeneb Jumalast
ja kuidas poliitiline korrektsus on kaugel Jumala tõest.
Nii et need inimesed ei luba panna nende surnud ihusid hauda.
Ilmutuse 11:10: "Ja need, kes elavad ilmamaal"
See on nüüd jälle oluline.
"Need, kes elavad ilmamaal".
Mäletate, oleme rääkinud,
et Ilmutuse raamatus on kahte sorti inimesi.
Need, kes elavad taevas,
sõltumata sellest, kus nad füüsiliselt on
ja need, kes elavad maa peal.
Need, kes elavad maa peal,
on lahutatud Jumalast ja vastuseisus Temaga.
Nad ei taha midagi teada Jumala tõdedest ja seadustest.
"Ja need, kes elavad ilmamaal, rõõmustavad nende pärast
ja hõiskavad ning läkitavad üksteisele kinke"
Las ma küsida midagi.
Teen siinkohal väikese testi, et näha, kui piiblimeelsed te olete.
Mis teile meenub, kui kuulete,
et inimesed tahavad tähistada ja saata üksteisele kingitusi?
Olen selle kirjalõigu juures seda sageli küsinud
ja 9-juhul 10'st vastatakse mulle: "Kõlab nagu tegu oleks jõuludega."
Ei, ei ole.
Jõulud ei ole piibellik püha.
Jah, Jeesus sündis Petlemmas ja inglid hõiskasid selle üle,
aga jõulupuud, jõululaupäev ja kõik see muu pole piibellik teema.
Vaadake, mida Jeremija 10 ütleb puude ehtimise kohta.
Nii peab meil olema asjadest piibellik arusaam.
Kui me loeme tähistamisest ja kinkide saatmisest,
peaks meile meenuma Estri raamat ja puurimipäevad,
mis tähistasid võitu.
Probleem aga on selles,
et Estri raamatus tähistati Jumala rahva võitu,
Ilmutuse raamatus aga arvab maailm, et nad tegid Jumala inimestele ära
ehk see on täielik vastand.
Nii et nad plaanivad tähistada ja saata üksteisele kingitusi,
"sest need kaks prohvetit olid rängasti vaevanud ilmamaa asukaid.”
Kuidas nad neid vaevasid?
Jagades nendega Jumala tõde
ja seda, kui oluline on parandada meelt,
et saada osa Jumala andestusest.
Maailma jaoks aga oli tõe kuulmine piin.
See aga näitab, kui kaugele maailm kaugeneb Jumala asjadest.
Seetõttu on see nii ülimalt oluline tänapäeval,
enne, kui maailma mõtteviis ja poliitiline korrektsus
teid jalust niidavad,
et te puhastaks oma meeli ja mõtteid läbi Jumala Sõna.
Et te näeks asju Tema vaatenurgast - prohvetlikust vaatenurgast
ja teaks, mis Jumalal on plaanis,
et positsioneeriksite end sõnakuulelikkuses
ja oleksite teistele
elavaks tunnistuseks Jumala loomusest.
Me aeg on tänaseks läbi,
kuid jätkame järgmine kord endiselt Ilmutuse 11. peatükiga.
Loodetavasti oli teile tänasest saatest kasu
ja te jagate seda teistegagi.
Aadressilt: www.loveisrael.org
leiate palju teisigi Baruch Kormani artikleid ja saateid.
www.loveisrael.org
Soovides toetada TV7 tööd, võite helistada 900 1770 (hind 10)
või teha pangaülekande, leides me andmed www.tv7.ee
Olge õnnistatud Jeesuse nimel ja Shalom Iisraelist!
Tõlge: Anne-Ly Raukas